CELEX: 62011CN0036
Language: da
Date: 2011-01-24 00:00:00
Title: Sag C-36/11: Anmodning om præjudiciel afgørelse indgivet af Consiglio di Stato — Sezione Seconda (Italien) den 24. januar 2011 — Pioneer Hi-Bred Italia Srl mod Ministero delle Politiche Agricole Alimentari e Forestali

19.3.2011   
            
            
               DA
            
            
               Den Europæiske Unions Tidende
            
            
               C 89/12
            
         Anmodning om præjudiciel afgørelse indgivet af Consiglio di Stato — Sezione Seconda (Italien) den 24. januar 2011 — Pioneer Hi-Bred Italia Srl mod Ministero delle Politiche Agricole Alimentari e Forestali
   (Sag C-36/11)
   2011/C 89/22
   Processprog: italiensk
   
      Den forelæggende ret
   
   Consiglio di Stato — Sezione Seconda
   
      Parter i hovedsagen
   
   
      Sagsøger: Pioneer Hi-Bred Italia Srl
   
      Sagsøgt: Ministero delle Politiche Agricole Alimentari e Forestali
   
      Præjudicielt spørgsmål
   
   Skal artikel 26 i direktiv 2001/18/EF (1) sammenholdt med henstilling 2003/556/EF (2) og 2010/200/1 (3) i tilfælde, hvor en medlemsstat gør udstedelsen af en tilladelse til at dyrke GMO’er, selv om de er opført i den fælles europæiske sortsliste, betinget af, at der udstedes foranstaltninger af generel karakter, der anses for egnede til at sikre sameksistens mellem konventionelle og økologiske afgrøder, fortolkes således, at i overgangsperioden inden vedtagelsen af disse foranstaltninger af generel karakter: a) skal tilladelsen udstedes, for så vidt der er tale om GMO’er, der er opført i den fælles europæiske sortsliste, b) skal behandlingen af ansøgningen udskydes, indtil der er blevet vedtaget generelle foranstaltninger, c) skal tilladelsen udstedes under forudsætning af, at der tages skridt med henblik på i det konkrete tilfælde at undgå, at de tilladte genetisk modificerede afgrøder — omend utilsigtet — kommer i kontakt med andre konventionelle og økologiske afgrøder i området?
   
      (1)  EFT 2001, L 106, s. 1.
   
      (2)  EUT 2003, L 189, s. 36.
   
      (3)  EUT 2010, C 200, s. 1.